CELEX: 
Language: el
Date: 1989-10-04 00:00:00
Title: Απόφαση του Συμβουλίου της 24ης Ιουλίου 1989 που αφορά την προσωρινή εφαρμογή του συμφωνηθέντος πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και του Χονγκ Κονγκ για το εμπόριο κλωστοϋφαντουργικών προϊόντων

Avis juridique important

|

31989D0538

89/538/ΕΟΚ: Απόφαση του Συμβουλίου της 24ης Ιουλίου 1989 που αφορά την προσωρινή εφαρμογή του συμφωνηθέντος πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και του Χονγκ Κονγκ για το εμπόριο κλωστοϋφαντουργικών προϊόντων  

Επίσημη Εφημερίδα αριθ. L 286 της 04/10/1989 σ. 0020

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 24ης Ιουλίου 1989  που αφορά την προσωρινή εφαρμογή του συμφωνηθέντος πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και του Χονγκ Κονγκ για το εμπόριο κλωστοϋφαντουργικών προϊόντων  (89/538/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, μέχρις ότου ολοκληρωθούν οι αναγκαίες διαδικασίες για τη σύναψή της, η συμφωνία μεταξύ της Ευρωπαϊκής Οικονομικής Κοινότητας και του Χονγκ Κονγκ για το εμπόριο κλωστοϋφαντουργικών προϊόντων, που μονογραφήθηκε στις 2 Οκτωβρίου 1986, εφαρμόζεται προσωρινά από την 1η Ιανουαρίου 1987 σύμφωνα με την απόφαση 88/213/ΕΟΚ (1) για ό,τι αφορά την Κοινότητα·  ότι η εν λόγω συμφωνία προβλέπει τη δυνατότητα να γίνουν ποσοτικές προσαρμογές των ποσοστώσεων ορισμένων κατηγοριών, για να ληφθούν υπόψη οι τροποποιήσεις κατάταξης που έχουν επέλθει λόγω της εισαγωγής της Συνδυασμένης Ονοματολογίας·  ότι, μετά τις διαβουλεύσεις που έλαβαν χώρα μεταξύ της Κοινότητας και του Χονγκ Κονγκ, μονογραφήθηκε, στις 14 Απριλίου 1988, ένα συμφωνηθέν πρακτικό που τροποποιεί την ποσόστωση των προϊόντων της κατηγορίας 10 που καθορίζεται στη συμφωνία·  ότι, μέχρις ότου ολοκληρωθούν οι αναγκαίες διαδικασίες για τη σύναψη της συμφωνίας και του συμφωνηθέντος πρακτικού, πρέπει να εφαρμοστεί προσωρινά, από την 1η Ιανουαρίου 1988, το συμφωνηθέν πρακτικό, με την επιφύλαξη της αμοιβαίας εφαρμογής του από το Χονγκ Κονγκ,  ΑΠΟΦΑΣΙΖΕΙ:  Άρθρο 1  Μέχρις ότου ολοκληρωθούν οι αναγκαίες διαδικασίες για τη σύναψή του, το συμφωνηθέν πρακτικό που τροποποιεί τη συμφωνία της Ευρωπαϊκής Οικονομικής Κοινότητας και του Χονγκ Κονγκ για το εμπόριο κλωστοϋφαντουργικών προϊόντων, εφαρμόζεται προσωρινά στην Κοινότητα, από την 1η Ιανουαρίου 1988, με την επιφύλαξη της αμοιβαίας εφαρμογής του από το Χονγκ Κονγκ.  Το κείμενο του συμφωνηθέντος πρακτικού επισυνάπτεται στην παρούσα απόφαση.  Άρθρο 2  Η Επιτροπή καλείται να ζητήσει τη συμφωνία της κυβέρνησης του Χονγκ Κονγκ για την προσωρινή εφαρμογή του συμφωνηθέντος πρακτικού που αναφέρεται στο άρθρο 1 και να την ανακοινώσει στο Συμβούλιο.  Βρυξέλλες, 24 Ιουλίου 1989.  Για το Συμβούλιο  Ο Πρόεδρος  H. NALLET  (1) ΕΕ αριθ. L 97 της 14. 4. 1988, σ. 1.